Na osnovu člana 46 č Zakona o zaštiti i spašavanju („Službeni list Crne Gore“, br. 13/07, 05/08, , 86/09, 32/11 i 54/16) i člana 35 stav 1 alineja 2 Statuta Opštine Tivat („Službeni list Crne Gore – opštinski propisi“, br. 24/18), Skupština opštine Tivat, na sjednici održanoj dana \_\_\_\_\_\_\_\_\_\_\_, donijela je

**ODLUKU**

**o utvrđivanju uvećanja na zaradu zaposlenih u Službi zaštite i spašavanja Opštine Tivat**

**Član 1**

Ovom Odlukom utvrđuju se prava i iznos uvećanja na zaradu zaposlenih u Službi zaštite i spašavanja Opštine Tivat, u skladu sa Zakonom o zaštiti i spašavanju („Službeni list Crne Gore“, br. 13/07, 05/08, 86/09, 32/11 i 54/16).

**Član 2**

Izrazi koji se u ovoj odluci koriste za fizička lica u muškom rodu podrazumijevanju iste izraze u ženskom rodu.

**Član 3**

Zbog posebnih uslova rada, težine i prirode poslova i odgovornosti, komandiru i zamjeniku komandira Službe zaštite i spašavanja Opštine Tivat (imenovana lica) utvrđuje se i obezbjeđuje uvećanje na zaradu za 10% dodatka na osnovnu zaradu.

Zbog posebnih uslova rada, težine i prirode poslova i odgovornosti, utvrđuje se i obezbjeđuje dodatak na osnovnu zaradu u visini od 20% za zvanje Vatrogasac - spasilac u Službi zaštite i spašavanja Opštine Tivat, i 40% za zvanje Vatrogasac - spasilac - vođa smjene.

Vatrogascima - spasiocima Službe zaštite i spašavanja Opštine Tivat se za svaki čas pripravnosti kod kuće isplaćuje 10% od njegove zarade po času.

**Član 4**

Sredstva iz člana 1 i 3 ove odluke utvrđuju se Odlukom o Budžetu Opštine Tivat.

Rješenje o uvećanju zarade iz člana 3 ove odluke donosi komandir Službe zaštite i spašavanja Opštine Tivat.

**Član 5**

Ova Odluka stupa na snagu osmog dana od dana objavljivanja u „Službenom listu Crne Gore - opštinski propisi“.

Broj, \_\_\_\_\_\_\_\_\_\_\_\_\_\_

Tivat, \_\_\_\_\_\_\_\_\_\_

SKUPŠTINA OPŠTINE TIVAT

Predsjednik,

Ivan Novosel

**Obrazloženje**

**Pravni osnov razlozi za donošenje**

Pravni osnov za donošenje ove Odluke je sadžan u članu 46 č Zakona o zaštiti i spašavanju („Sl. list CG“, br. 13/07, 32/11 i 54/16) u kojem je propisano da će se zbog posebnih uslova rada, težine i prirode poslova i odgovornosti komandiru i zamjeniku komadira službe zaštite obezbijediti sredstva za zarade uvećana za 10%, odnosno vatrogascu - spasiocu će se obezbijediti sredstva za zarade uvećana najmanje 20% u odnosu na sredstva koja se obezbjeđuju za zarade zaposlenih u organima lokalne uprave, dok se vatrogascu - spasiocu se za svaki čas pripravnosti kod kuće isplaćuje 10% od njegove zarade po času.

**Sadržina Odluke:**

U članu 1 Odluke regulisan je predmet uređivanja Odluke u skladu sa Pravno-tehničkim pravilima za izradu propisa koji se odnosi između ostalog i na pitanja od značaja za ostvarivanje prava po osnovu zarada i načina obezbjeđivanja sredstava kao i druga pitanja od značaja za ostvarivanje ovih prava, te da se lokalnom odlukom mogu uređivati samo ona pitanja za čije regulisanje je zakon dao izričit pravni osnov i definisao opseg te regultive.

U članu 2 Odluke je utvrđen princip rodne ravnopravnosti po pitanju izraza koji su u ovoj Odluci upotrijebljeni za fizička lica u muškom rodu u skladu sa članom 11 Zakona o rodnoj ravnopravnosti.

U članu 3 Odluke je određeno koje lice, pripadnik Službe zaštite i spašavanja Opštine Tivat ima pravo na uvećanje zarade i na koji način se to uvećanje obezbjeđuje u smislu iznosa i obaveze.

U članu 4 Odluke propisana je obaveza utvrđivanja uvećanja zarade u Budžetu Opštine Tivat po pravu i iznosu propisanom članom 3 Odluke, kao i ovlašćenje za donošenje Rješenja o zaradi.

U članu 5 Odluke utvrđen je rok stupanja na snagu, osmog dana od dana objavljivanja u „Službenom listu Crne Gore - opštinski propisi“.

Iz prednjeg je bilo neophodno donijeti ovu Odluku shodno odredbama ovog zakona.

Obrađivač Predlagač

Sekretarijat za finansije i lokalne javne prihode PREDSJEDNIK

Doc. dr Siniša Kusovac

Izvjestilac

Sekretarka Rajka Jovićević